ส่วนห้องสมุดและการเรียนรู้ ได้ตรวจสอบแล้ว ขอเรียนให้ท่านทราบว่า ผู้บริหารกรุงเทพมหานครได้กำชับให้เจ้าหน้าที่ทุกท่าน ได้เตรียมความพร้อมเพื่อรองรับสถานการณ์การแพร่ระบาดของ COVID-19 โดยให้ประชาชนหรือผู้เข้าใช้บริการในหน่วยงานของกรุงเทพมหานคร สวมใส่หน้ากากอนามัยตลอดเวลาขณะที่อยู่ร่วมกับบุคคลอื่นเมื่อต้องอยู่ในพื้นที่สาธารณะหรือพื้นที่แออัด รวมไปถึงพื้นที่ที่มีการติดตั้งเครื่องปรับอากาศหรืออากาศถ่ายเทไม่สะดวก เพื่อลดความเสี่ยงในการแพร่เชื้อและรับเชื้อ ทั้งนี้ ห้องสมุดเพื่อการเรียนรู้ของกรุงเทพมหานครทุกแห่ง ได้เตรียมความพร้อมเพื่อรองรับสถานการณ์ดังกล่าว โดยเจ้าหน้าที่ทุกท่านได้เน้นย้ำและประชาสัมพันธ์ขอความร่วมมือผู้เข้าใช้บริการภายในห้องสมุดฯ สวมใส่หน้ากากอนามัยตลอดเวลาที่เข้าใช้บริการตามมาตรการ UNIVERSAL PREVENTION DMH และทางห้องสมุดฯ ได้จัดให้มีจุดบริการแอลกอฮอล์ไว้ให้บริการแก่ผู้เข้าใช้บริการทุกท่านอีกด้วย ส่วนห้องสมุดและการเรียนรู้ ขอขอบคุณสำหรับคำแนะนำที่ท่านผู้ร้องได้เสนอแนะมา ทางผู้บริหารส่วนห้องสมุดและการเรียนรู้จะนำไปปรับใช้เพื่อเตรียมรองรับสถานการณ์การแพร่ระบาดของ COVID-19 ต่อไป
อยากสอบถามเรื่องการสวมหน้ากากอนามัยเวลาเข้าใช้บริการห้องสมุดค่ะ  ทางห้องสมุดสามารถออกกฎหรือข้อบังคับสำหรับคนที่ต้องการเข้ามาใช้บริการ ให้ทุกคนต้องสวมหน้ากากอนามัยตลอดเวลาได้ไหมค่ะ?  เคยลงไปคุยกับจนท.ที่ดูแลห้องสมุดแจ้งว่าตอนนี้ประเทศไทยไม่ได้บังคับให้สวมแมสแล้วแต่ขอความร่วมมือเท่านั้น จึงไม่สามารถไปบังคับไปพูดหรือบอกกล่าวกับผู้มาใช้บริการได้  แต่ห้องสมุดเป็นสถานที่ปิดมีการเปิดแอร์ตลอดไม่มีการถ่ายเทอากาศ ทางห้องสมุดน่าจะมีกฎหรือข้อบังสำหรับผู้มาใข้บริการได้ ลองรับเรื่องไปพิจารณาดูนะคะ เพื่อป้องกันการระบาดของโควิทในช่วงนี้ (บ้างท่านไม่แมสและเดินคุยกันให้ห้องอ่านหนังสือระหว่างโต๊ะกับเพื่อนด้วย)
การจัดรวดเร็ว ติดตามสถานะพร้อมแจ้งผลการดำเนินงานได้ดี ขอบคุณมากค่ะ